
Grozījumi Sauszemes transportlīdzekļu īpašnieku civiltiesiskās atbildības obligātās apdrošināšanas likumā
Izdarīt Sauszemes transportlīdzekļu īpašnieku civiltiesiskās atbildības obligātās apdrošināšanas likumā (Latvijas Republikas Saeimas un Ministru Kabineta Ziņotājs, 2004, 10. nr.; 2007, 22. nr.; 2008, 23. nr.; Latvijas Vēstnesis, 2011, 161. nr.; 2013, 194. nr.; 2016, 241. nr.; 2017, 250. nr.; 2018, 112. nr.; 2019, 61. nr.; 2020, 250. nr.; 2021, 246. nr.) šādus grozījumus:
1. 1. panta pirmajā daļā: 
izteikt 2. punktu šādā redakcijā:
“2) apdrošināšanas gadījums — ceļu satiksmes negadījums, kurā, lietojot transportlīdzekli transporta vajadzībām neatkarīgi no transportlīdzekļa lietošanas vietas un neatkarīgi no tā, vai transportlīdzeklis bija stāvošs vai atradās kustībā, ir nodarīti zaudējumi (kaitējums) trešai personai un kuram iestājoties paredzēta apdrošināšanas atlīdzības izmaksa;”
papildināt ar 8.1 punktu šādā redakcijā:
“81) izziņa par apdrošināšanas vēsturi – Transportlīdzekļu apdrošinātāju biroja vai citas dalībvalsts kompetentās institūcijas vai apdrošināšanas sabiedrības izsniegta izziņa par apdrošināšanas atlīdzības prasījumiem saistībā ar transportlīdzekļa īpašnieka vai tiesīgā lietotāja obligāto civiltiesisko atbildību par trešajai personai nodarītajiem zaudējumiem attiecībā uz vienu vai vairākiem transportlīdzekļiem, uz kuriem attiecās apdrošināšanas līgums pēdējo piecu gadu laikā, vai par to, ka šādi apdrošināšanas atlīdzības prasījumi nav bijuši;”
papildināt ar 9.1 punktu šādā redakcijā:
“91) Eiropas Ekonomiskās zonas valsts transportlīdzeklis - sauszemes mehāniskais transportlīdzeklis, kas ir reģistrējams Eiropas Savienības dalībvalstī vai Eiropas Ekonomikas zonas valstī;”.
2. 3. pantā:
papildināt pirmo daļu pēc vārda “personai” ar vārdiem “lietojot transportlīdzekli transporta vajadzībām neatkarīgi no transportlīdzekļa lietošanas vietas un neatkarīgi no tā, vai transportlīdzeklis ir stāvošs vai atrodas kustībā”;
papildināt otrās daļas pirmo teikumu pēc vārdiem “lietoto transportlīdzekli” ar vārdiem “atbilstoši šā panta pirmajai daļai”;
papildināt trešās daļas 1. punktu ar c) apakšpunktu šādā redakcijā:
“c) normatīvajos aktos noteiktajā kārtībā uz laiku ir pārtraucis transportlīdzekļa reģistrāciju valsts vai pašvaldību transportlīdzekļu reģistrā”;
papildināt trešās daļas 2. punktu ar c) apakšpunktu šādā redakcijā:
“c) transportlīdzekļa līzinga gadījumā - transportlīdzekļa reģistrācijas apliecībā norādītais transportlīdzekļa turētājs, kas normatīvajos aktos noteiktajā kārtībā uz laiku ir pārtraucis transportlīdzekļa reģistrāciju valsts vai pašvaldību transportlīdzekļu reģistrā.”
3. Aizstāt 4.1 panta trešajā daļā vārdus “mājaslapā internetā” ar vārdu “tīmekļvietnē”.
4. Aizstāt 10. panta trešās daļas 9. punktā vārdu “izmantots” ar vārdu “lietots”.
5. Izslēgt 11. pantu.
6. Aizstāt 12. panta pirmajā daļā vārdu “izmantošanas” ar vārdu “lietošanas”.
7. 13. pantā:
papildināt pirmo daļu pēc vārdiem “kā arī izvērtējot” ar vārdiem “izziņā par apdrošināšanas vēsturi ietverto informāciju un”;
papildināt ar 1.1 daļu šādā redakcijā:
“(11) Nosakot apdrošināšanas prēmijas apmēru, apdrošinātājs ņem vērā izziņu par apdrošināšanas vēsturi neatkarīgi no tā, kurā dalībvalstī tā ir izdota un neatkarīgi no transportlīdzekļa īpašnieka vai tiesīgā lietotāja valstspiederības vai iepriekšējās dzīvesvietas dalībvalstī.”
8. 15. panta pirmajā daļā:
aizstāt 1. punktā skaitli “5 210 000” ar skaitli “6 450 000”;
aizstāt 2. punktā skaitli “1 050 000” ar skaitli “1 300 000”.
9. Aizstāt 31. panta astotā daļā vārdu “izmantojis” ar vārdu “lietojis”.
10. 35. pantā:
izteikt 5. punktu šādā redakcijā:
“5) zaudējumus, kas nodarīti, transportlīdzekli lietojot treniņbraucienā vai sacensību braucienā norobežotā, šim nolūkam speciāli iezīmētā teritorijā normatīvajos aktos noteiktajā kartībā;”
aizstāt 15. punktā vārdu “izmantots” ar vārdu “lietots”;
papildināt ar 16. punktu šādā redakcijā:
“16) zaudējumus, kuri nodarīti ar transportlīdzekli, kas negadījuma brīdī nav lietots atbilstoši transportlīdzekļa funkcijai transporta vajadzībām;"
11. Papildināt 41. panta otro daļu ar 9.1 punktu šādā redakcijā:
“91) Eiropas Ekonomikas zonas valsts garantijas fondu (kompensācijas iestādi), ja šajā valstī reģistrētai apdrošināšanas sabiedrībai pasludināts maksātnespējas process vai uzsākta likvidācija.” 
12. 50. pantā:
aizstāt panta nosaukumā vārdu “sniegšana” ar vārdu “apmaiņa”;
papildināt pirmo daļu ar 6. punktu šādā redakcijā:
“6) apdrošinātāju, kuram pasludināts maksātnespējas process vai uzsākta likvidācija.”;
izteikt otro daļu šādā redakcijā:
“(2) Transportlīdzekļu apdrošinātāju birojs šā panta pirmās daļas 1. un 4. punktā minēto informāciju sniedz pēc šajos punktos minēto personu rakstveida pieprasījuma saņemšanas. Šā panta pirmās daļas 2. un 3.  punktā minētā informācija ir pieejama Transportlīdzekļu apdrošinātāju biroja tīmekļvietnē pēc šajos punktos minēto personu rakstveida pieprasījuma saņemšanas. Šā panta pirmās daļas 5. un 6. punktā minētā informācija ir publiski pieejama Transportlīdzekļu apdrošinātāju biroja  tīmekļvietnē.  Šā panta pirmās daļas 6. punktā minēto informāciju Transportlīdzekļu apdrošinātāju birojs paziņo Eiropas Ekonomikas zonas valsts garantiju fondiem (kompensācijas iestādēm).”;
 
papildināt ar ceturto daļu šādā redakcijā:
“(4) Transportlīdzekļu apdrošinātāju birojs atbilstoši tā kompetencei ir tiesīgs apmainīties ar informāciju tad, ja tas nepieciešams, ar maksātnespējas procesa administratoru, likvidatoru vai Latvijas valsts pārvaldes institūcijām un to struktūrvienībām vai personām, kas rīkojas minēto struktūrvienību vārdā, apdrošinātāja maksātnespējas procesa vai likvidācijas gadījumā.”
13. 51. pantā:
izteikt pirmās daļas 5. punktu šādā redakcijā:
“5) transportlīdzeklis vai Eiropas Ekonomikas zonas valsts  transportlīdzeklis, attiecībā uz kura īpašnieka civiltiesiskās atbildības obligātās apdrošināšanas Latvijas Republikā reģistrētu apdrošinātāju, pasludināts maksātnespējas process vai uzsākta likvidācija;”
papildināt pirmo daļu ar 11. punktu šādā redakcijā:
“11) transportlīdzeklis vai Eiropas Ekonomikas zonas valsts  transportlīdzeklis, attiecībā uz kura īpašnieka civiltiesiskās atbildības apdrošināšanas sabiedrību pasludināts maksātnespējas process vai uzsākta likvidācija  un zaudējumi nodarīti Latvijas Republikas rezidentam.”;
papildināt ar 2.1 daļu šādā redakcijā:
“(21) Šā panta pirmās daļas 5. un 11. punktā minētajā gadījumā Transportlīdzekļu apdrošinātāju birojs slēdz līgumu ar Eiropas Ekonomikas zonas valsts garantiju fondiem (kompensācijas iestādēm) par sadarbību apdrošināšanas atlīdzības izmaksu segšanā un savstarpējo norēķinu kārtību.”
 
14. Izteikt 53. panta pirmo daļu šādā redakcijā:
"(1) Valsts policijas darbinieks ir tiesīgs pārliecināties par apdrošināšanas līguma spēkā esamību, izmantojot datus, kuri ir pieejami sauszemes transportlīdzekļu īpašnieku civiltiesiskās atbildības obligātās apdrošināšanas informācijas sistēmā, vai pēc apdrošināšanas polises, ja tā ir izsniegta, vai pēc datiem, kas fiksēti ar tehniskajiem līdzekļiem, neapturot transportlīdzekli”.
15. Papildināt pārejas noteikumus ar 27. un 28. punktu šādā redakcijā:
“27. Šā likuma 1. panta 8.1 punkts, grozījumi 13. panta pirmajā daļā, 13. panta 1.1 daļa un grozījumi 50. panta pirmās daļas 1. punktā stājas spēkā 2024. gada 23. aprīlī.
28. Tiesību normas, kas paredz tiesības un pienākumus apdrošinātāja maksātnespējas procesa vai likvidācijas gadījumā, piemērojamas no 2023. gada 23. decembra.”

